

**REPUBLIKA HRVATSKA**

**VARAŽDINSKA ŽUPANIJA**

 **OPĆINA VISOKO**

 **OPĆINSKO VIJEĆE**

KLASA: 363-06/24-01/7

URBROJ: 2186-27-02-24-1

Visoko, 22.12.2024.

Na temelju članka 67. Stavka 1. Zakona o komunalnom gospodarstvu («Narodne novine» broj: 68/2018, 110/18 i 32/20), i članka 30. Statuta Općine Visoko (Službeni vjesnik Varaždinske županije broj: 26/21), Općinsko vijeće Općine Visoko, na sjednici održanoj

 22 .12.2024. godine, donosi

P R O G R A M

GRAĐENJA KOMUNALNE INFRASTRUKTURE ZA 2025. GODINU

1. OPĆE ODREDBE

 Članak 1.

 Programom gradnje komunalne infrastrukture na području Općine Visoko za 2025. godinu (u daljnjem tekstu: Program) izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja.

 U skladu s planiranim prihodima i primitcima u Proračunu Općine Visoko za 2025. godinu, programom se planira građenje komunalne infrastrukture za:

1. Nerazvrstane ceste
2. Javne prometne površine na kojima nije dopušten promet motornih vozila
3. Javne i zelene površine
4. Građevine i uređaji javne namjene
5. Javna rasvjeta
6. Groblja
7. Javna odvodnja oborinskih voda

 Financiranje građenja komunalne infrastrukture vrši se iz slijedećih izvora:

* Opći porezni prihodi
* Prihod od komunalne naknade
* Prihod od komunalnog doprinosa
* Prihod od sufinanciranja asfalta
* Prihod od vodnog doprinosa
* Prihod od naknade za zadržavanje nezakonito izgrađenih zgrada
* Prihod od naknade za koncesiju
* Prihod od kapitalne potpore županije
* Prihod od izvanproračunskih korisnika državnog proračuna
* Prihod od kapitalnih potpora Ministarstva
* Prihod od pomoći (EU projekti)

 Članak 2.

Program sadrži procjenu troškova projektiranja, revizije, građenja, provedbe stručnog

nadzora građenja i provedbe vođenja projekata građenja komunalne infrastrukture s naznakom izvora njihova financiranja, a predmetni troškovi iskazani su u Programu odvojeno za svaku građevinu i ukupno.

 Ovim Programom određuje se:

1. Građevine komunalne infrastrukture koje će se graditi radi uređenja neuređenih dijelova građevinskog područja.
2. Građevine komunalne infrastrukture koje će se graditi u uređenim dijelovima građevinskog područja.
3. Građevine komunalne infrastrukture koje će se graditi izvan građevinskog područja
4. Postojeće građevine komunalne infrastrukture koje će se rekonstruirati i način rekonstrukcije.
5. Građevine komunalne infrastrukture koje će se uklanjati

Članak 3.

 Na području Općine Visoko za 2025. godinu planira se izvođenje gradnje objekata komunalne infrastrukture i to:

1. NERAZVRSTANE CESTE

 Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim Zakonom o komunalnom gospodarstvu i drugim propisima, a koje nisu razvrstane kao javne ceste u smislu zakona kojim se uređuju ceste.

Odlukom o nerazvrstanim cestama („Službeni vjesnik Varaždinske županije“ broj 28/15, i 43/15), nerazvrstane ceste su definirane kao javno dobro u općoj uporabi u vlasništvu Općine Visoko koje se koriste za promet vozilima i koje svatko može slobodno koristiti na način propisan spomenutom odlukom.

Nerazvrstanu cestu čine:

- **cestovna građevina** (donji stroj, kolnička konstrukcija, sustav za odvodnju atmosferskih voda, nerazvrstane ceste, drenaže, most, vijadukt, podvožnjak, nadvožnjak, propust, tunel, galerija, potporni i obložni zid, pothodnik, nathodnik i slično), nogostup, biciklističke staze te sve prometne i druge površine na pripadajućem zemljištu (zelene površine, ugibališta, parkirališta, okretišta, stajališta javnog prijevoza i slično),

- **građevna čestica**, odnosno cestovno zemljište u površini koju čine površina zemljišta na kojoj prema projektu treba izgraditi ili je izgrađena cestovna građevina, površina zemljišnog pojasa te površina zemljišta na kojima su prema projektu ceste izgrađene ili se trebaju izgraditi građevine za potrebe održavanja ceste i pružanja usluga vozačima i putnicima (objekti za održavanje cesta, upravljanje i nadzor prometa, benzinske postaje, servisi i drugo),

- **zemljišni pojas s obiju strana ceste** potreban za nesmetano održavanje ceste širine prema projektu ceste,

- **prometna signalizacija** (okomita, vodoravna i svjetlosna) i oprema za upravljanje i nadzor prometa,

- **javna rasvjeta i oprema ceste** (odbojnici i zaštitne ograde, uređaji za zaštitu od buke,

uređaji za naplatu parkiranja i slično).

 Troškovi gradnje nerazvrstanih cesta za 2025. godinu ukupno iznose **140.000,00** eura, a u nastavku se daje opis poslova s planom proračuna i izvorom financiranja.

|  |  |  |  |  |
| --- | --- | --- | --- | --- |
| **Red. broj** | **Naziv objekta** | **Vrsta radova** | **Plan u 2025.g. €** | **Izvori financiranja**  |
| 1. | **K100502**Modernizacija postojeće nerazvrstane ceste (rekonstrukcija i asfaltiranje) NC 1-019 Grobni put-Stručni nadzor  | Postojeće građevine komunalne infrastrukture koje će se rekonstruirati i način rekonstrukcije | 50.000,001.500,00  | 500,00 - Prihod od komunalnog doprinosa200,00 - Prihod od naknade za zadržavanje nezakonito izgrađenih zgrada40.000,00 – MRRFEU700,00 - Prihod od naknade za koncesiju 10.100,00 - Proračun Općine*11,52* |
|  | **UKUPNO:** |  | **51.500,00** |  |
| 2. | **K100502** Modernizacija postojećih nerazvrstanih cesta (nasipavanje kamenim maerijalom)NC 2-061 Pogorišće-PetrinjakiNC 2-055 Jarek-StrmineNC 2-014 ČerjenecNC 2-003 Trdice-Stručni nadzor | Postojeće građevine komunalne infrastrukture koje će se rekonstruirati i način rekonstrukcije |  86.000,002.500,00 | 40.000,00 -Programi Ministarstva prostornog uređenja, graditeljstva i državne imovine i vlastita sredstva48.500,00 – Proračun Općine*11,52* |
|  |  **UKUPNO:** |   | **88.500,00**  |   |
|  | **SVEUKUPNO :** |  | **140.000,00**  |  |

1. JAVNE PROMETNE POVRŠINE NA KOJIMA NIJE DOPUŠTEN PROMET MOTORNIM VOZILIMA

 Javne prometne površine na kojima nije dopušten promet motornim vozilima su trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste

 Troškovi javnih prometnih površina na kojima nije dopušten promet motornim vozilima za 2024. godinu ukupno iznose  **100.000,00**  **eura.**

|  |  |  |  |  |
| --- | --- | --- | --- | --- |
| **Red.broj** | **Naziv objekta**  | **Vrsta radova** | **Plan u 2025.g. €** | **Izvori financiranja**  |
| 1. | **K100506**Izgradnja trga | Izgradnja |  100.000,00 | 70.000,00 - Program Ministarstva regionalnog razvoja i fondova EU 30.000,00 – Proračun Općine11,52 |
|  | **SVEUKUPNO:** |  | **100.000,00** |  |

1. JAVNE ZELENE POVRŠINE

 Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.

 Troškovi javnih zelenih površina za 2025. godinu ukupno iznose 5.000,00 eura, a u nastavku se daje opis poslova s planom proračuna i izvorom financiranja

|  |  |  |  |  |
| --- | --- | --- | --- | --- |
| **Red.broj** | **Naziv objekta**  | **Vrsta radova** | **Plan u 2025. g. €** | **Izvori financiranja**  |
| 1. | **K100506**Izgradnja sportskih igrališta  |  opremanje –uređenje uređenog dijela građevinskog područja  | 5.000,00  |   5.000,00 - Proračun Općine52 |
|  | **SVEUKUPNO:** |  |  **5.000,00** |  |
|  |  |  |  |  |

1. GRAĐEVINE I UREĐAJI JAVNE NAMJENE

 Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

 Troškovi građevina i uređaja javne namjene za 2025. godinu ukupno iznose 119.000,00 eura, a u nastavku se daje opis poslova s planom proračuna i izvorom financiranja

|  |  |  |  |  |
| --- | --- | --- | --- | --- |
| **Red.broj** | **Naziv objekta**  | **Vrsta radova** | **Plan u 2025.g. €** | **Izvori financiranja**  |
| 1. | **K100504**Izgradnja vodovodne mreže na području Općine Visoko | Građenje komunalne infrastrukture koje će se graditi radi uređenja neuređenih dijelova građevinskog područja | 80.000,00 | 80.000,00 - Proračun Općine52  |
| 2.  | **K100401**Rekonstrukcija društvenog doma u Viničnu | Postojeće građevine komunalne infrastrukture koje će se rekonstruirati i način rekonstrukcije | 10.000,00 | 10.000,00 - Prihod od kapitalnih potpora Ministarstva52 |
| 3. | **K100201**Opremanje prostora za izvođenje programa predškole u OŠ Visoko |  Instaliranje – u uređnom dijelu građevine stručni nadzor | 28.000,001.000,00 | 29 – Prihodi od pomoći (EU projekti) 51 |
|  |  **SVEUKUPNO:** |   | **119.000,00**   |  |
|  |

1. JAVNA RASVJETA

 Javna rasvjeta su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave.

 Troškovi javne rasvjete za 2025. godinu iznose **150.000,00**  eura, a u nastavku se daje opis poslova s troškovima ulaganja u opremu i uređaje.

|  |  |  |  |  |
| --- | --- | --- | --- | --- |
| **Red.****broj** | **Naziv objekta** | **Vrsta radova** | **Plan 2025 g u €** | **Izvori financiranja** |
| 1. | **K100505**Modernizacija javne rasvjete Općine Visoko primjenom mjera energetske učinskovitosti Faza I.    |  Građenje -rekonstrukcija postojeće infrastrukture   | 150.000,00   | 150.000,00 - Prihod od kapitalnih potpora Ministarstva  52  |
|    |
|  | **SVEUKUPNO:** |  | **150.000,00** |  |

1. **GROBLJE I KREMATORIJI**

 Groblja i krematoriji su ograđeni prostori zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih (građevine mrtvačnica i krematorija, dvorane za izlaganje na odru, prostorije za ispraćaj umrlih s potrebnom opremom i uređajima), pješačke staze te uređaji, predmeti i oprema na površinama groblja, sukladno posebnim propisima o grobljima.

Zakonom o grobljima („Narodne novine“ broj 19/98, 50/12 i 89/17) groblja su definirana kao komunalni objekti u vlasništvu jedinice lokalne samoupravena području kojem se nalaze, odnosno u vlasništvu Općine Visoko.

Na području Općine Visoko nalaze se 1 groblja.

 Za 2025 godinu nisu planirani troškovi.

1. **JAVNA ODVODNJA OBORINSKIH VODA**

 Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

 Troškovi javne odvodnje oborinskih voda za 2025. godinu iznose **10.000,00** eura, a u nastavku se daje opis poslova s troškovima ulaganja u opremu i uređaje.

|  |  |  |  |  |
| --- | --- | --- | --- | --- |
| **Red.broj** | **Naziv objekta**  | **Vrsta radova** | **Plan u** **2025. g** | **Izvori financiranja**  |
|  1. | K100503 Kanalizacija | Građenje komunalne infrastrukture koje će se graditi radi uređenja neuređenih dijelova građevinskog područja  | 10.000,00 | 500,00 - Prihod od vodnog doprinosa 9.500,00 - Proračun Općine52 |
|  | **SVEUKUPNO:** |  | **10.000,000** |  |

 Članak 4.

Na području Općine Visoko za 2025. godinu planira se izvođenje gradnje objekata komunalne infrastrukture sa iskazom financijskih sredstava kako slijedi:

|  |  |  |
| --- | --- | --- |
| Red.broj | Naziv objekta | Plan za 2024. |
| 1. | NERAZVRSTANE CESTE |  140.000,00 |
|  2. | JAVNE PROMETNE POVRŠINE NA KOJIMA NIJE DOPUŠTEN PROMET MOTORNIM VOZILIMA |  100.000,00 |
| 3. | JAVNE ZELENE POVRŠINE |  5.000,00 |
| 4. | GRAĐEVINE I UREĐAJI JAVNE NAMJENE |  119.000,00 |
| 5. | JAVNA RASVJETA |  150.000,00 |
| 6. | GROBLJA I KREMATORIJI NA GROBLJIMA |  0 |
| 7. | JAVNA ODVODNJA OBORINSKIH VODA |  10.000,00 |
|  | **SVEUKUPNO:**  | **524.000,00** |

 Članak 5.

 Realizacija ovog programa vršiti će se tijekom cijele kalendarske 2025. godine, a ostvarenje je ovisno o priljevu vlastitih sredstava i sredstava vanjskih izvora.

 U slučaju da se sredstva kojima se financira ovaj program ne prikupe prema planu, Općinsko vijeće tijekom će godine mjenjati ovaj Program.

 Program je sastavni dio Proračuna Općine Visoko za 2025. godinu, a za njegovu realizaciju odgovoran je općinski načelnik.

 Članak 6.

 Općinski načelenik podnosi općinskom vijeću Izvješće o izvršenju programa građenja komunalne infrastrukture za prethodnu kalendarsku godinu. Izvješće se podnosi istodobno sa Izvješćem o izvršenju Proračuna.

 Članak 7.

 Ovaj Program stupa na snagu osmog dana od objave u „Službenom vjesniku Varaždinske županije“.

 PREDSJEDNIK

 Općinskog vijeća

 Ivan Hadrović